Żvizzera 2 L- ewwel żewġ partiti tal- bieraħ ma rajthomx għax inżilt sa l- Imnajdra biex niżżi ħajr lill- elementi . Għal xi raġuni , l- Orizzont ma tellgħux ir- rapporti dwar il- partiti tal- bieraħ fuq is- sit tagħhom . Forsi għax ħadu għalihom ? Għalkemm niddubita li jafu b' dan il- blogg . F' kull każ , m' għandhomx għalfejn jieħdu għalihom għax lil hinn mill- iżbalji ortografiċi u l- punteġġjatura kaotika ( ċjoè , in- norma ) , mill- artikli tagħhom dammejt lista mhux ħażina ta' espressjonijiet kalċistiċi tajbin . M' hemmx x' tagħmel . Mir- slitt terminu li għoġobni ħafna : « Iżda Barnetta ikkonsolida t- tliet punti żewġ minuti mit- tmiem meta kkonnettja il- ballun li kien ġej minn fuq in- naħa tal- lemin u mill- baxx venven xutt li spiċċa fir- rokna tax- xibka avversarja u għalaq il- partita . » Hawnhekk il- . Il- Grupp G għadu interessanti ħafna . Hawnhekk il- klassifika : Għarabja Sawdita 0 Wara li kienu qalgħu erbgħa kontra Spanja , l- Ukranjani reġgħu kisbu daqsxejn dinjità billi taw erbgħa lill- Għarabja Sawdita . Naħseb li Sheva kien ilu ma jitbissem hekk fuq il- grawnd . ( wara li daħħalt xi virgola 'l hawn u 'l hemm ) : « Ir- reazzjoni tas- Sawdi baqgħet ma waslitx , anzi kull darba li avvanzaw bdew jinqabdu fuq wara , kif ġralhom fl- 84 minuta meta wara ħarba tajba ta' Shevchenko mal- linja dan xeħet għan- nofs fejn kien hemm kompletament żmarkat Maksym Kalinichenko , li f' lasta vojta minn sitt metri bogħod spara fis- saqaf tax- xibka . » Hawnhekk il- . Tuneżija 1 Mil- lejl għan- nar , wara bosta xhur jipprova jsib il- forma li kien tilef mar- Real Madrid , Raúl reġa' sar eroj tal- partitarji Spanjoli . Biex dawru l- iskor kontra t- Tuneżija kien jeħtieġ dożi ta' esperjenza , u m' hemmx xi ngħidu , id- deċiżjoni ta' Aragonés li jdaħħal lil Raúl u lil Joaquín fit- tieni taqsima kienet waħda mill- aktar għaqlija ( għalkemm għadni ma nifhimx il- għala ma kienx sejjaħ lil Morientes ) . Madankollu , naħseb li dak li tassew ta spinta lit- tim Spanjol kien Cesc Fábregas , iż- żagħżugħ ta' l- Arsenal . Kien l- aktar plejer kreattiv , involut f' ħafna mill- attakki ta' l- Ispanjoli , inklużi l- ewwel żewġ gowls . U issa li d- dinja tal- futbol qed issir taf bl- abbiltà u l- veloċità ta' Torres , għandu mnejn ma jibqax ma' l- Atlético Madrid fl- istaġun li jmiss iżda jinħataf minn xi klabb akbar minnhom . . . nispera li mhux iċ- Chelsea . Tistgħu taraw il- , jew tisimgħu l- gowls ta' Spanja : ; ; . Il- klassifika tal- Grupp H : M' iniex espert fl- aritmetika , iżda jidhirli li Spanja ( dejjem jekk ma jitilfux kontra l- Għarabja Sawdita ) jistgħu jiltaqgħu mal- Korea t' Isfel fl- aħħar 16 biss jekk dawn ma jirbħux lill- Iżvizzera u Franza jġibu dro jew jitilfu kontra t- Togo . Il- partiti ta' nhar il- Ġimgħa se jkunu kruċjali , u jiena se ngħid . . . Forza Żvizzera ! Bloggata ta' Antoine Cassar - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .